《次和祝京兆留别二首 其一》
明代·李孙宸

春风桃李正芳妍，忽见除书下日边。宫秩量增新紫绶，经帷仍日旧青毡。

十年京尹声原重，此日麟符赐定先。正是明堂需柱石，迟君重和柏梁篇。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。